השלום העות'מאני

השלום העות'מאני או פַּקס עוֹת'מָנָה (בלטינית: Pax Ottomana או Pax Ottomanica), הוא כינויה של תקופת היציבות הכלכלית והחברתית שהושגה במחוזות שנכבשו על ידי האימפריה העות'מאנית. במאות ה-16 וה-17, הוחל שלום זה גם לשטחים בבלקן, באנטוליה, המזרח התיכון, צפון אפריקה והקווקז.

במונח נעשה שימוש בעיקר על ידי סופרים והיסטוריונים אשר היו בעלי דעה חיובית על השלטון העות'מאני ועל השפעתו בארצות שהוחזקו על ידי האימפריה העות'מאנית. במונח נעשה שימוש רב לצורך השוואה בין תקופות חוסר יציבות לפני השתלטות האימפריה העות'מאנית על חבלי ארץ אלו וכן בהשוואה (בייחוד בבלקן) על מה שהתרחש באותן ארצות לאחר תום השלטון העות'מאני עליהן.

מבחינה אטימולוגית, המונח נגזר מהמונח "השלום הרומאי" (Pax Romana), מצב דומה שנוצר בעקבות התרחבות האימפריה הרומית.

ראו גם 

 המלחמות העות'מאניות באירופה

מילים וביטויים בלטינית
המאה ה-16
האימפריה העות'מאנית
עות'מאני